Je Jacques de Gigney prestre curiez de Espy. fais sauoir a touz ces qui verront et orront ces presentes letres. que je bien appensez et connoissant mon grant en cen facent senz force senz paour sens aucune especie de barat ne de malice. mes de ma franche volontey. considéranz moy estre tenuz a cen faire pour juste cause et loiaul. donne et ouctroy apres ma mort a noble baron Jehan de Chalon conte d’Auxerre pour lui et pour les siens quant que je ay et touz les biens moubles et herictaiges qui de moy demorront apres ma mort et lon estaublisse mon hoir. en toutes chouses qui de moy demorront apres mon deces. En tesmoignage de veritey jai mis mon scel pendant en ces lettres. donneez lan mil trois cenz lou sambadi apres la saint martin ou mois de novembre. (Pend un petit sceau ovale, allégorique, représentunt une main tenant une poignée d’épis de blé, avec l’inscription: S. Jacobi C. de Espy de Gig.....)